recursal/SuperWikiNEXT-32B huggingface dataset:
चित्र:Jyoti tv.jpgभारतीय हिन्दी धारावाहिक: 'ज्योती'। स्नेहा वाघ (ऊपर), जो ज्योती की भूमिका निभाती है, और 'ज्योती' के मुख्य अभिनेताओं (नीचे)।
**ज्योती** एक भारतीय हिन्दी धारावाहिक है, जिसका प्रसारण *इमेजीन* पर 16 फरवरी 2009 से 27 नवम्बर 2010 तक सोमवार से शुक्रवार रात 8:30 को होता था। बाद में यह समय 7:30 हो गया।

कहानी
-----

ज्योती (स्नेहा वाघ) एक परिवार की सबसे बड़ी बेटी का नाम है, जिस पर यह कहानी आधारित है। ये अपने परिवार के लिए एक अकेली काम करते रहती है और अपने इच्छाओं और सपनों को अपने परिवार के लिए भूल जाती है। उसे कई समय बात अपने सपनों का राजकुमार मिलता है। लेकिन तभी उसे पता चलता है कि वह और उसकी छोटी बहन एक दूसरे से प्यार करते हैं। उसके बाद ज्योति फिर अपने पहले वाले कार्यों में लग जाती है। इसके बाद उसके जीवन में एक नया मोड़ आता है जब उसे यह बात पता चलती है कि उसकी बहन सुषमा उसकी बहन नहीं है।

उसके बाद ज्योति को फिर से एक अमीर व्यक्ति से प्यार हो जाता है और वह उससे शादी कर लेती है। इसके बाद तीसरी बार उसके जीवन में परेशानी आती है। उसकी एक और बहन सुधा (सृति झा) में दोहरा व्यक्तित्व होता है। दिन में अपने घर में वह धीमी बोलने वाली लड़की होती है और बाहर में रात को वह देविका बन जाती है। उसके बाद वह सुधा को दिमाग के डॉक्टर के पास ले जाती है। इसके बाद सुधा को पंकज के छोटे भाई उदय से प्यार हो जाता है और वह दोनों गुपचुप शादी कर लेते हैं। इसके बाद छोटी माँ, ज्योति के ऊपर आरोप लगाती है कि उसके कारण ही यह सभी परेशानी हो रहा है। लेकिन ज्योति की परेशानी यह थी कि सुषमा जो बृज के साथ रह रही थी। वह बहुत अधिक पी कर सुषमा को मारते रहता था। यह परेशानी तब हल हो जाती है जब सुषमा को ज्योति अपने घर वापस ले आती है।

कलाकार
------

* स्नेहा वाघ - ज्योती कबीर सीसोदिया
* सृति झा - सुधा शर्मा
* श्रीनिधि शेट्टी - सुषमा शर्मा
* समीर शर्मा - बृज
* वरुण खंडेलवाल - संदीप शर्मा
* दिव्यलक्ष्मी - मीनल वशिष्ठ राठोड़
* गीतु बावा - पूनम शर्मा
* जाहिदा परवीन - पद्मा देवी
* संजय बत्रा - ज्योती के पिता
* सर्वर आहूजा - तुहिना वोहरा
* आलोक नरूला - उदय वशिष्ठ
* आमिर दल्वी - कबीर सीसोदिया
* अंकित अरोड़ा - विक्रांत सीसोदिया
* पल्लवी सुभाष चन्द्रन - आशा सीसोदिया
* ऋतुराज - कबीर के पिता
* आलिका शेख - वर्णिका

सन्दर्भ
-------

बाहरी कड़ियाँ
-------------
**नीलगिरि जंगली कबूतर** (कोलंबा एलफिंस्टोनी) दक्षिण-पश्चिमी भारत में पश्चिमी घाट के नम पर्णपाती जंगलों और शोलों में पाया जाने वाला एक बड़ा कबूतर है। घने पहाड़ी जंगल की छतरी में पाया जाने वाला यूकेलिप्टस के पेड़ कबूतरों का मुख्य आहार फल और चारा है। वे अपने बड़े आकार, गहरे रंग और उनकी गर्दन पर विशिष्ट बिसात पैटर्न द्वारा प्रतिष्ठित हैं।

नाम
---

| भाषा | नाम |
| --- | --- |
| कन्नड़ | नीलगिरि जंगली कबूतर |
| अंग्रेजी नाम | नीलगिरी की लकड़ी - कबूतर |
| वैज्ञानिक नाम | कोलंबा एलफिंस्टोनी |

बाहरी विशेषता
-------------

42 सेमी. एम। - यह कबूतर गहरे भूरे रंग का दिखता है और गर्दन के पीछे एक सफेद टिप के साथ कड़े पंखों के काले और सफेद पैटर्न वाले पैच की विशेषता है। नर में हल्के भूरे रंग का मुकुट होता है, जबकि मादाओं के गले में गहरे भूरे रंग का मुकुट होता है।  बिल के पैर और आधार लाल हैं।  पक्षी की यह प्रजाति क्रमिक रूप से सीलोन वुडपिजन कोलंबा टॉरिंगटन और ऐश वुड पिजन कोलंबा पुल्क्रिकोलिस के करीब है, जिसकी उत्पत्ति ओल्ड वर्ल्ड जीनस कोलंबा में हुई है।     इसका दोहरापन माउंट स्टुअर्ट एल्फिन स्टोन का स्मरणोत्सव है

मिला क्षेत्र और भोजन
--------------------

नीलगिरी के जंगली कबूतर आमतौर पर जोड़े या छोटे समूहों में पाए जाते हैं, जो ज्यादातर पेड़ों पर फल खाते हैं। लेकिन कभी-कभी वे गिरे हुए फल खाने के लिए जमीन पर उतर जाते हैं। हालांकि उनका आहार मुख्य रूप से फल है, उन्हें कभी-कभी छोटे घोंघे और अन्य अकशेरूकीय खाने के लिए रिकॉर्ड किया गया है। प्रजनन का मौसम मार्च से जुलाई तक होता है, जिसके दौरान वे टहनियों का एक पतला मंच बनाते हैं और आमतौर पर एक सफेद अंडा देते हैं।  इस प्रजाति के कबूतर बड़े फलों को खाते हैं और कई वन वृक्षों के बीज फैलाव में महत्वपूर्ण भूमिका निभाते हैं। समझा जाता है कि इन कबूतरों को बिछुआ परिवार के फल विशेष रूप से पसंद होते हैं। नीलगिरी के पेड़ के कबूतरों को भी मिट्टी का सेवन करते हुए दर्ज किया गया है जो पाचन में खनिज पोषक तत्व या सहायता प्रदान करता है।  वे अक्सर अपने पसंदीदा पेड़ों के फलने के समय के अनुसार जंगल के भीतर चले जाते हैं।

संदर्भ
------

1. ↑
2. ↑
3. ↑
4. ↑
5. ↑
6. ↑
7. ↑  "संग्रहीत प्रति". मूल से 29 अगस्त 2021 को पुरालेखित. अभिगमन तिथि 26 जुलाई 2022.
8. ↑
फोटोग्राफी के सन्दर्भ में **द्वारक** या **अपर्चर** का मतलब है छेद और यह कैमरा के लेंस का एक भाग है। लेंस के इसी छेद से होते हुए रौशनी भीतर आकर कैमरा सेंसर  पर पड़ती है और फोटो खिंच जाती है |

किसी फोटो में सही एक्सपोज़र के लिए अपर्चर बहुत ही ज़रूरी है | एक्सपोज़र के अलावा किसी फ़ोटो में बेहतरीन डेप्थ ऑफ़ फील्ड पाने के लिए लिए भी अपर्चर का बहुत बड़ा महत्त्व है |

* लेंस का अपर्चरलेंस के अलग अलग अपर्चर

  

जैसे जैसे लेंस का अपर्चर यानि छेद बढ़ता जायेगा वैसे वैसे अधिक मात्रा में रौशनी लेंस के भीतर आयेगी और फोटो उजली होती चली जाएगी |

इसी प्रकार से यदि अपर्चर छोटा होता जायेगा तो भीतर कम रौशनी जाने के कारण फोटो अंधकारमय आएगी |

  

**अपर्चर को कैसे नापा जाता है?**

लेंस के अपर्चर को जिस इकाई से मापते हैं उसे F संख्या कहते हैं |

यह F संख्या जितनी छोटी होगी उतना ही छेद यानि अपर्चर बड़ा होगा और उसी प्रकार F संख्या के बड़े होने से लेंस का अपर्चर छोटा होता जायेगा |

  

**कैमरा में अपर्चर कैसे नियंत्रित किया जाता है?**

किसी भी कैमरा में अपर्चर को दो प्रकार से नियंत्रित किया जा सकता है |

**१. मैन्युअल मोड**

 

मैन्युअल मोड पर अपर्चर की संख्या को अपने हिसाब से बदला जा सकता है | यही नहीं इस मोड पर शटर गति और ISO भी बदल सकते हैं | 

* अपर्चर प्रायोरिटीअपर्चर प्रायोरिटी मोड

**२. अपर्चर प्रायोरिटी**

इस मोड पर केवल अपर्चर ही बदल सकते हैं और स्वतः ही शटर गति और ISO अपने आप बदल जायेंगे |

सन्दर्भ
-------

1. ↑  "संग्रहीत प्रति". मूल से 20 जनवरी 2019 को पुरालेखित. अभिगमन तिथि 16 अप्रैल 2020.
2. ↑  "संग्रहीत प्रति". मूल से 26 मार्च 2020 को पुरालेखित. अभिगमन तिथि 16 अप्रैल 2020.
3. ↑

बाहरी कड़ियाँ
-------------

* अपर्चर का नियंत्रण
**ढोला मारू रा दूहा** ग्यारहवीं शताब्दी मे रचित एक लोकभाषा-काव्य है। मूलतः दोहों में रचित इस लोक काव्य को सत्रहवीं शताब्दी मे कुशलराय वाचक ने कुछ चौपाईयां जोड़कर विस्तार दिया। इसमे राजकुमार ढोला और राजकुमारी मारू की प्रेमकथा का वर्णन है।

'ढोला-मारू' की कथा राजस्थान की अत्यन्त प्रसिद्ध लोक गाथा है। इस लोकगाथा की लोकप्रियता का अनुमान निम्नलिखित दोहे से लगाया जा सकता है, जो राजस्थान में अत्यन्त प्रसिद्ध है-

*सोरठियो दूहो भलो, भलि मरवणरी बात।*
*जोवन छाई धण भली, तारांछाई रात।।*
ये कथा कवि कलोल द्वारा लिखी गयी।

मूल कथा
-------

### राजस्थानी कथा

**पूंगल देश** का राजा अपने यहाँ अकाल पड़ने पर **नरवर राज्य** आता है। यहाँ वह अपनी बेटी **मारू** का विवाह नरवर के राजकुमार **ढोला** से करता है। उस समय ढोला की उम्र तीन और मारू की डेढ़ साल होती है। सुकाल आने पर पूंगल का राजा परिवार सहित अपने महल लौट जाता है। कई साल बीत जाते हैं।

ढोला बचपन के विवाह को भूल जाता है। बड़ा होने पर उसका दूसरा विवाह **मालवणी** से हो जाता है। मालवणी को अपनी सौतन मारू और उसकी सुन्दरता का किस्सा मालूम है। इसलिए वह पूंगल से आया कोई भी संदेश ढोला तक नहीं पहुंचने देती। उधर मारू एक रात सपने में ढोला को देखती है। उसके बाद उसके जी को चैन नहीं मिलता। मारू की यह हालत देख पूंगल का राजा एक चतुर गायक को नरवर भेजता है। गायक गाने के बहाने ढोला तक मारू का संदेश पहुंचाता है। गीतों में पूंगल और मारू का नाम सुनते ही ढोला को अपने पहले विवाह की याद आ जाती है। ढोला मारू से मिलने के लिए बेचैन हो उठता है, मगर मालवणी उसे किसी न किसी बहाने रोकती रहती है।

एक दिन ढोला मारू से मिलने तेज ऊंट पर सवार होकर निकल ही पड़ता है। मारू ढोला को देख झूम उठती है। जब वह मारू को लेकर नरवर के लिए लौटता है तो रास्ते में खलनायक **उमर सूमरा** मारू को छीनने की चाल चलता है। उमर सूमरा घोड़े पर बैठ कर उनका पीछा करता है, लेकिन हवा की रफ्तार से ऊंट दौड़ाता ढोला कहां उसके हाथ आने वाला। नरवर लौटकर वह मालवणी को भी मना लेता है। अंततः ढोला-मारू के साथ मालवणी भी खुशी-खुशी रहने लगती है।

### छत्तीसगढ़ी कथा

ढोला और मारू का प्रेम प्रसंग गायन है , जो मूलतः राजस्थान की लोककला है,, जिसका छत्तीसगढ़ी बोली भाखा में रूपांतरित कर के गया जाता है,, छत्तीसगढ़ी कलाकर प्रमुख सुरुजबाई खांडे जी

बाहरी कड़ियाँ
-------------

* राजस्थान में आज भी जीवंत है, ढोला मारू की प्रेम कहानी (वेबदुनिया)
* राजस्थानी प्रेम कहानी : ढोला मारू (ज्ञान दर्पण)
* छत्तीसगढ़ की प्रसिद्ध ढोला-मारु की कहानी
* ढोला-मारू की कथा Archived 2020-06-15 at the Wayback Machine (स्वरूप सिंह धान्धु गंगासरा)
| **तलास ओब्लास्तТалас областы** |
| --- |
| मानचित्र जिसमें तलास ओब्लास्तТалас областы हाइलाइटेड है |
| सूचना |
| **राजधानी** : | तलास |
| **क्षेत्रफल** : | ११,४०० किमी² |
| **जनसंख्या**(२००९): • घनत्व : | २,१९,६१५ १९/किमी² |
| **उपविभागों के नाम:** | रायोन |
| **उपविभागों की संख्या:** | ४ |
| **मुख्य भाषा(एँ):** | किरगिज़ |

तलास शहर के पास मनास का गुम्बज़ (मक़बरा)
**तलास प्रांत** (किरगिज़: Талас областы, अंग्रेज़ी: Talas Province) मध्य एशिया के किर्गिज़स्तान देश के पश्चिमोत्तर में स्थित एक प्रांत है। इस प्रांत राजधानी का नाम भी तलास शहर है। इसकी सरहदें काज़ाख़स्तान और उज़बेकिस्तान से भी लगती हैं। इस प्रांत के उत्तर में किरगिज़ आला-तू के पर्वत हैं और मध्य भाग से तलास नदी निकलती है।

विवरण
-----

माना जाता है कि किरगिज़ लोगों का प्रसिद्ध ऐतिहासिक लोक-नेता मनास इसी प्रांत में पैदा हुआ था। तलास की वादी ७५१ ईसवी में अरबों और चीन के तंग राजवंश के बीच हुए 'तलास के युद्ध' के लिए भी प्रसिद्ध है, जिसमें चीनी फ़ौज की हार हुई और नतीजे में आमू-पार क्षेत्र का इस्लामीकरण ज़ोरों से होना शुरू हुआ। मध्यकाल और सोवियत संघ के ज़माने में यह क्षेत्र तलास नदी की घाटी में ही स्थित काज़ाख़स्तान के तराज़ शहर से सम्बंधित था लेकिन अब इन दोनों के बीच की सीमा बंद होने से प्रांत और तलास शहर का महत्व घटा है क्योंकि यहाँ से बाक़ी किर्गिज़स्तान के बीच यातायात ऊँची पहाड़ियों की वजह से सीमित है। २००९ की जनगणना के अनुसार तलास प्रांत के ९१.९% प्रतिशत लोग किरगिज़ जाति के हैं। इनके अलावा यहाँ कुछ रूसी, कुर्दी, काज़ाख़, उज़बेक, तातार, जर्मन और अन्य समुदायों के लोग भी रहते हैं। काज़ाख़स्तान की नज़दीकी के कारण तलास प्रांत में बोली जाने वाली किरगिज़ भाषा में कुछ काज़ाख़ भाषा का प्रभाव नज़र आता है। किर्गिज़स्तान में जब किसी लड़का-लड़की की शादी होती है तो लड़केवाले लड़की के परिवार को एक रकम अदा करते हैं जिसे 'कालिम' (Kalym) कहा जाता है। कहा जाता है कि तलास क्षेत्र में लड़कियों के लिए दिए जाने वाले कालिम किर्गिज़स्तान के किसी भी अन्य भाग से ज़्यादा है।

इन्हें भी देखें
---------------

* तलास
* तलास नदी
* किर्गिज़स्तान के प्रांत

सन्दर्भ
-------

1. ↑  The Kyrgyz - Children of Manas, Petr Kokaisl, Pavla Kokaislova, pp. 115, Nostalgie Praha, 2009, ISBN 978-80-254-6365-9, *... Talas Province is located in the north of country near the border with Kazakhstan and therefore the local population partly differs from another Kyrgyz both by way of life and language that is influenced by Kazakh ... Kalym for the girls from Talas is considered as the highest in Kyrgyzstan and it is 80,000 soms on average ...*

| * दे
* वा
* सं
किर्गिज़स्तान के प्रांत |
| --- |
| बातकेन प्रांत  •  चुय प्रांत  •  जलालाबाद प्रांत  •  नारीन प्रांत  •  ओश प्रांत  •  तलास प्रांत  •  इसिक कुल प्रांत  •  बिश्केक (शहर)  •  ओश (शहर) |  |
तारामंडल सह विज्ञान संग्रहालय दरभंगा

**दरभंगा तारामंडल** बिहार का दूसरा तारामंडल-सह-विज्ञान संग्रहालय (जिसे **तारामंडल** या **नक्षत्र-भवन** भी कहा जाता है) यह कादिराबाद पॉलिटेक्निक ग्राउंड, दरभंगा, बिहार में बनाया गया है। पहले चरण में 92.8 करोड़ रुपये के बजट के साथ लगभग 21,000 वर्ग मीटर क्षेत्र में निमार्ण किया है। 2018 में निर्माण कार्य के लिए कुल 164 करोड़ रुपये के बजट की घोषणा की गई थी और पहले चरण का निर्माण दिसंबर 2022 तक पूरा हो गया था । और दुसरा चरण जनवरी 2023 में पूरा हुआ और इसका उद्घाटन 12 जनवरी 2023 को बिहार के माननीय मुख्यमंत्री नीतीश कुमार जी द्वारा किया गया था।

तारामंडल सुविधाएँ
-----------------

दरभंगा तारामंडल का डिजाइन अमेरिका की आर्किटेक्चरल फर्म चेल्सी वेस्ट आर्किटेक्ट्स ने तैयार किया है। इस तारामंडल में 150 सीटों की क्षमता बाली हाल और 300 सीटों की क्षमता वाली सभागार है और 50 सीटों के लिए ओरिएंटेशन हॉल बनाया गया है।आकार और डिजाइन की दृष्टि से यह बिल्कुल अलग है क्योंकि इसमें अंडाकार, गोलाकार और गुंबद जैसी तीन आकृति बनाई गई हैं। गुंबद का आकार कुल 14 मीटर है। और इस तारामंडल में विज्ञान विषय की सभी चीजे पूरी तरह से 3डी होगी।

 दरभंगा तारामंडल के अंदर का दृश्य
दरभांगा तारामंडल में सोलर पार्किंग पाथवे है, छत पे गार्डन बनाई गई है, इसके अलावा कैफेटेरिया, (कैंटीन) लॉबी, साइंस गैलरी, सर्विस बिल्डिंग और कमल तालाब का भी निर्माण किया गया है। इसके प्रारंभ होने से मिथिला क्षेत्र को विज्ञान के क्षेत्र में नई पहचान मिलेगी। और यहां के छात्रों को खगोल विज्ञान की रिसर्च में काफी मदद भी मिलेगी। शिक्षा, कला और साहित्य [Literature] के साथ-साथ पर्यटन को बढ़ावा मिलेगा।

संदर्भ
------

1. ↑  "Taramandal Darbhanga Ticket Price जाने से पहले जान ले जरूरी बातें". *gyanibauaa.com*. अभिगमन तिथि 3 February 2023.
2. ↑  "Taramandal Darbhanga Ticket Price & Time Table More Information". *gyanibauaa.com*. अभिगमन तिथि 3 February 2023.
**दरबुक-श्योक-डीबीओ मार्ग** (Darbuk–Shyok–DBO Road) या **डीएसडीबीओ मार्ग** (DSDBO Road) भारत के लद्दाख़ क्षेत्र में स्थित एक महत्वपूर्ण सड़क है। यह वास्तविक नियंत्रण रेखा के पास चलती है जिसके पार चीन द्वारा नियंत्रित अक्साई चिन क्षेत्र है। डीएसडीबीओ मार्ग लद्दाख़ की राजधानी, लेह, से चलकर दरबुक और श्योक घाटी मे स्थित श्योक गाँवों से होती हुई उत्तर में चीन की सीमा के समीप स्थित दौलत बेग ओल्दी (डीबीओ) तक जाती है। श्योक से डीबीओ तक का मार्ग 220 किमी लम्बा है और इसका निर्माण 2000 से 2019 के बीच सीमा सड़क संगठन (बीआरओ) ने करा था।

मार्ग
-----

बीआरओ सड़क श्योक गांव के पास से शुरू होती है, जो अपने वी-आकार के मोड़ के बाद श्योक नदी के पश्चिमी तट पर है। श्योक में पहले से ही पश्चिम की ओर जाने वाली सड़कें हैं, डारुक के माध्यम से लेह तक, और दक्षिण में पैंगोंग त्सो तक जाती है। बीआरओ सड़क श्योक नदी को अपने दाहिने किनारे तक पार करती है और उत्तर की ओर (नदी के तल के पश्चिम की ओर) अपने दाहिने किनारे के साथ जारी रखते हुए कोने को गोल करती है।

### चीन-भारत सीमा विवाद

बर्ट्सा के पास, जहां उत्तर से डेपसांग नाला और पूर्व से रकी नाला, बर्ट्स नाला बनाने के लिए जुड़ते हैं, लाइन ऑफ एक्चुअल कंट्रोल चीन और भारत द्वारा विवादित रही है।

चीनी दृष्टिकोण में, भारत द्वारा दावा किया गया LAC 8 सितंबर 1962 का है, 1962 के चीन-भारतीय युद्ध की शत्रुता से पहले। दो रेखाओं के बीच के क्षेत्र के बारे में कहा जाता है कि "भारत द्वारा हस्तक्षेप किए गए वर्षों में अन्यायपूर्ण कब्जा" किया गया था।

2020 में सीमा गतिरोध के दौरान, चीनी सेनाओं ने फिर से खुद को राकी नाला और देपसांग नाला (अक्सर "वाई जंक्शन" या "टोंटी" कहा जाता है) के जंक्शन के पास तैनात किया और भारतीय सैनिकों को इसके पूर्व में गश्त करने से रोक दिया। कई मीडिया आउटलेट ने बताया कि यह भारत के लिए 250 - 900 वर्ग किलोमीटर क्षेत्र का नुकसान हुआ। डेपसांग में LOP (पैट्रोलिंग की लाइन) LAC (लाइन ऑफ एक्चुअल कंट्रोल) के पश्चिम में ज्यादा है। भारतीय गश्ती दल पहले डिप्संग में एलओपी (गश्त बिंदु 10-13) तक जाते हैं जो 250 वर्ग किमी के क्षेत्र को नुकसान पहुंचाता है, लेकिन एलएसी बिंदु को ध्यान में रखते हुए (जैसा कि सेना के नक्शे पर चिह्नित किया गया है), यह एक है 900 वर्ग किमी का नुकसान।

इन्हें भी देखें
---------------

* दरबुक
* दौलत बेग ओल्दी
* अक्साई चिन

सन्दर्भ
-------

1. 1 2  Ajay Banerjee, India completes vital Ladakh road Archived 2020-06-09 at the Wayback Machine, The Tribune (Chandigarh) 22 April 2019.
2. ↑  "Explained: The strategic road to DBO". मूल से 11 जून 2020 को पुरालेखित. अभिगमन तिथि 20 जून 2020.
3. ↑  Lt Gen Prakash Katoch, DSDBO Road completed – but what of the scam and the northeast?, Indian Defence Review, 27 April 2019.
4. ↑  "China Gained Ground on India During Bloody Summer in Himalayas".
5. ↑  
Singh, Sushant (25 June 2020). "Closer to strategic DBO, China opens new front at Depsang". *The Indian Express*. अभिगमन तिथि 25 June 2020.
6. ↑  
Swami, Praveen (24 June 2020). "As PLA Seeks to Cut Off Indian Patrol Routes on LAC, 'Bottleneck' Emerges as Roadblock in Disengagement". *News18*. अभिगमन तिथि 26 June 2020.
7. ↑  
Singh, Vijaita (31 August 2020). "China controls 1,000 sq. km of area in Ladakh, say intelligence inputs". *The Hindu*. अभिगमन तिथि 31 August 2020.
8. ↑  "India loses 300 square km to China after bloody summer in Himalayas, officials say".
**थाङ राजवंश** (चीनी: 唐朝, थाङ छाउ) चीन का एक राजवंश था, जिसका शासनकाल सन् ६१८ ईसवी से सन्न ९०७ ईसवी तक चला। इनसे पहले सुई राजवंश का ज़ोर था और इनके बाद चीन में पाँच राजवंश और दस राजशाहियाँ नाम का दौर आया। थाङ राजवंश की नीव 'ली' (李) नामक परिवार ने रखी जिन्होनें सुई साम्राज्य के पतन काल में सत्ता पर क़ब्ज़ा कर लिए। इस राजवंश के शासन में लगभग १५ साल का एक अंतराल आया था, जो ८ अक्टूबर ६९० से ३ मार्च ७०५ तक चला, जिसमें दुसरे झोऊ राजवंश की महारानी वू ज़ेतियाँ ने कुछ समय के लिए राजसिंहासन पर नियंत्रण हासिल कर लिया।

थाङ साम्राज्य ने शिआन के शहर को अपनी राजधानी बनाया और इस समय शिआन दुनिया का सब से बड़ा नगर था। इस दौर को चीनी सभ्यता की चरम सीमा माना जाता है। चीन में पूर्व के हान राजवंश को इतनी सम्मान से याद किया जाता है कि उनके नाम पर चीनी जाति को हान चीनी बुलाया जाने लगा, लेकिन तांग राजवंश को उनके बराबर का या उनसे भी महान वंश समझा जाता है। ७वीं और ८वीं शताब्दियों में तांग साम्राज्य ने चीन में जनगणना करवाई और उन से पता चलता है कि उस समय चीन में लगभग ५ करोड़ नागरिकों के परिवार पंजीकृत थे। ९वीं शताब्दी में वे जनगणना पूरी तो नहीं करवा पाए लेकिन अनुमान लगाया जाता है कि देश में समृद्धि होने से आबादी बढ़कर ८ करोड़ तक पहुँच चुकी थी। इस बड़ी जनसंख्या से तांग राजवंश लाखों सैनिकों की बड़ी फौजें खड़ी कर पाया, जिनसे मध्य एशिया के क्षेत्रों में और रेशम मार्ग के बहुत मुनाफ़े वाले व्यापारिक रास्तों पर यह वंश अपनी धाक जमाने लगी। बहुत से क्षेत्रों के राजा तांग राजवंश को अपना मालिक मानने पर मजबूर हो गए और इस राजवंश का सांस्कृतिक प्रभाव दूर और व्यापक में कोरिया, जापान और वियतनाम पर भी महसूस किया जाने लगा।

थाङ दौर में सरकारी नौकरों को नियुक्त करने के लिए प्रशासनिक इम्तिहानों को आयोजित किया जाता था और उस आधार पर उन्हें सेवा में रखा जाता था। योग्य लोगों के आने से प्रशासन में बेहतरी आई। संस्कृति के क्षेत्र में इस समय को चीनी कविया का सुनहरा युग समझा जाता है, जिसमें चीन के दो सब से प्रसिद्ध कवियों - ली बाई और दू फ़ू - ने अपनी रचनाएँ रची। हान गान, झांग शुआन और झऊ फ़ंग जैसे जाने-माने चित्रकार भी थाङ युग में ही रहते थे। इस युग के विद्वानों ने कई ऐतिहासिक साहित्य की पुस्तकें, ज्ञानकोश और भूगोल-प्रकाश लिखे जो आज तक पढ़े जाते हैं। इसी दौरान बौद्ध धर्म भी चीन में बहुत फैला और विकसित हुआ। थाङ राजवंश के काल में काफी विकास हुआ और स्थिरता आई चीन में, सिवाय अन लुशान विद्रोह और केन्द्रीय सत्ता के कमजोर होने के बाद जो के साम्राज्य के अंतिम वर्षो में हुआ। थाङ शासकों ने जिएदूशी नाम के क्षेत्रीय सामंतो को नियुक्त किया अलग अलग प्रान्तों में पर ९वी सदी के अंत तक इन्होने थाङ साम्राज्य के विरुद्ध युद्ध शुरू कर दिया और खुदके स्वतंत्र राज्य स्थापित किए।

इन्हें भी देखें
---------------

* सुई राजवंश
* चीन के राजवंश
* हान राजवंश

सन्दर्भ
-------

साँचा:Reflist।2

1. ↑  Turchin, Peter; Adams, Jonathan M.; Hall, Thomas D. (December 2006). "East-West Orientation of Historical Empires" (PDF). *Journal of World-Systems Research*. **12** (2): 219–229. आइ॰एस॰एस॰एन॰ 1076-156X. मूल (PDF) से 28 अक्तूबर 2014 को पुरालेखित. अभिगमन तिथि August 12, 2010.
2. ↑  Imperial tombs in Tang China, 618-907: the politics of paradise, Tonia Eckfeld, Psychology Press, 2005, ISBN 978-0-415-30220-3
3. ↑  Empress Wu Zetian in fiction and in history: female defiance in Confucian China, Dora Shu-fang Dien, Wu hou (Empress of China), Nova Science Publishers, 2003, ISBN 978-1-59033-804-9
**तमिलनाडु लिबरेशन आर्मी** (हिन्दी अनुवाद; तमिलनाडु मुक्ति सेना), एक स्वतन्त्र तमिल राष्ट्र के निर्माण के उद्देश्य से गठित एक छोटा सा उग्र-अलगाववादी आंदोलन है। 1985 में इसका निर्माण तमिलनाडु कम्युनिस्ट पार्टी मार्क्सवादी-लेनिनवादी के सैन्य दल के रूप में किया गया था। पनपरापी नामक गाँव के एक इंजीनियरिंग छात्र तामिज़रासन को संगठन का नेता माना जाता है। 
इस संगठन के नेता बम विस्फोटों, हत्याओं और बैंक डकैतियों जैसे अपराधों में शामिल रहे हैं, और इसका कारण यह लोगों के दुश्मनों का सफाया बताते हैं। अपनी इस करतूतों के स्पष्टीकरण के लिए यह शहर में पोस्टर चिपकाते हैं। 1 सितंबर 1987 को तामिज़रासन उस समय मारा गया जब इसने पनपरापी में एक बैक को लूटने का प्रयास किया। नेता तामिज़रासन की मृत्यु के बाद, संगठन को कई छोटे भागों में विभाजित किया गया। 

तामिज़रासन की मृत्यु के बाद लेनिन नाम के नेता ने इस संगठन की कमान संभाल ली और आंदोलन के सदस्यों की संख्या में वृद्धि की। वे पुलिस थानों पर बमबारी करने लगे और पुलिस के हथियार चुराने लगे। 1994 में एक पुलिस स्टेशन पर हमले के लिए ले जाए जाने के दौरान एक बम के फटने से लेनिन की मौत हो गई थी। इस गिरोह ने जुलाई 2000 में फिल्म अभिनेता, डॉ राजकुमार का अपहरण कर लिया था। 

माना जाता है कि इस संगठन को लिबरेशन टाइगर्स ऑफ़ तमिल ईलम से समर्थन मिलता था। तमिलनाडु सरकार ने 2002 में तमिलनाडु लिबरेशन आर्मी को एक आतंकवादी संगठन घोषित कर दिया। भारत सरकार द्वारा भी इसे एक आतंकवादी संगठन घोषित किया गया।
तमिलनाडु लिबरेशन आर्मी का कहना है कि वह एक बृहद तमिल राष्ट्र चाहता है जिसमें तमिलनाडु, लक्षद्वीप, मिनिकोय द्वीप, श्रीलंका में 'तमिल ईलम', मालदीव, मलेशिया, सिंगापुर और मॉरीशस शामिल हों।

सन्दर्भ
-------

1. ↑  "Tamil Nadu Liberation Army (TNLA)". South Asian Terrorism Portal. मूल से 6 अक्तूबर 2018 को पुरालेखित. अभिगमन तिथि 2007-09-05.
2. ↑  "Tamil Nadu Police, Policy Note - 2006 - 2007, Demand No. 22". Home Department, Government of Tamil Nadu. मूल से 2007-07-18 को पुरालेखित. अभिगमन तिथि 2007-09-05.
3. ↑  "List of organisations declared as terrorist organisations under the Unlawful Activities (Prevention) Act, 1967". Ministry of Home Affairs, Government of India. मूल से 2007-08-12 को पुरालेखित. अभिगमन तिथि 2007-09-05.
**तमीम बिन् हमद अल्-थानी** (अरबी :تميم بن حمد ثاني ; जन्म ३ जून १९८०) क़तर के अमीर हैं। वह पिछले अमीर, हमद बिन् ख़लीफ़ा अल् थानी के चौथे बेटे हैं। तमीम ने क़तर के भीतर कई तरह के सरकारी पद संभाले हैं और देश के भीतर खेल और स्वस्थ जीवन को बढ़ावा देने के प्रयासों में सबसे आगे रहे हैं। २०१८ तक, तमीम खा०स०प देशों सहित दुनियाभर में सबसे कम उम्र के वर्तमान संप्रभु के बीच सबसे कम समय तक राज करने वाले सम्राट हैं|

प्रारंभिक जीवन और शिक्षा
------------------------

तमीम बिन हमद का जन्म 3 जून 1980 को दोहा , कतर में हुआ था।  वह शेख हमद बिन खलीफा अल थानी का चौथा पुत्र है, और शेख मोझा बिन्त नासर का दूसरा पुत्र, हमद की दूसरी पत्नी है।   तमीम की शिक्षा डोरसेट में ग्रेट ब्रिटेन के शेरबोर्न स्कूल ( इंटरनेशनल कॉलेज ) में हुई, और हैरो स्कूल में , जहाँ उन्होंने १ ९९  में अपना ए-लेवल बैठाया ।   तब उन्होंने रॉयल में भाग लिया मिलिट्री अकादमी सैंडहर्स्ट , 1998 में स्नातक।

संदर्भ
------



|  |
| --- |
| तमीम बिन हमद अल थानी **House of Thani****जन्म:** 3 June 1980  |
| राजसी उपाधियाँ |
| पूर्वाधिकारीHamad bin Khalifa Al Thani | **Emir of Qatar**2013–present | **पदस्थ***Deputy Emir:Abdullah bin Hamad Al Thani* |
तहरीक-ए-तालिबान का ध्वज
तहरीक-ए-तालिबान पाकिस्तान फ़ाटा क्षेत्र से शुरु हुई थी
**तहरीक-ए-तालिबान पाकिस्तान** (उर्दू: تحریک طالبان پاکستان‎, ), (संक्षिप्त रूप से **टीटीपी** , TTP) या **पाकिस्तानी तालिबान** भी कहते हैं, पाकिस्तान-अफ़गानिस्तान सीमा के पास स्थित संघीय प्रशासित कबायली क्षेत्र से उभरने वाले चरमपन्थी उग्रवादी गुटों का एक संगठन है। यह अफ़गानिस्तान की तालिबान से अलग है हालाँकि उनकी विचारधाराओं से काफ़ी हद तक सहमत है। इनका ध्येय पाकिस्तान में शरिया पर आधारित एक कट्टरपन्थी इस्लामी अमीरात को क़ायम करना है। इसकी स्थापना दिसम्बर 2007 को हुई जब बेयतुल्लाह महसूद​ के नेतृत्व में 13 गुटों ने एक तहरीक (अभियान) में शामिल होने का निर्णय लिया। जनवरी 2013 में तहरीक-ए-तालिबान पाकिस्तान ने घोषणा करी कि वे भारत में भी शरिया-आधारित अमीरात चाहते हैं और वहाँ से लोकतन्त्र और पन्थनिरपेक्षता खत्म करने के लिए लड़ेंगे। उन्होंने कहा कि वे कश्मीर में सक्रीय होने के प्रयास कर रहे हैं।

16 दिसम्बर 2014 को पेशावर के सैनिक स्कूल पर हमला करके तहरीक-ए-तालिबान के छः आतंकियों ने 126 बच्चों की हत्या कर दी।[]

नाम
---

'तालिब' का अर्थ 'छात्र' (या 'पान्थिक शिक्षा माँगने वाला') और 'तहरीक' का अर्थ 'अभियान' या 'मुहिम' होता है। तहरीक-ए-तालिबान पाकिस्तान का मतलब 'पाकिस्तानी छात्र अभियान' है।

सन्दर्भ
-------

1. ↑  Mapping Central Asia: Indian Perceptions and Strategies, Marlène Laruelle, Sébastien Peyrouse, pp. 200, Ashgate Publishing, Ltd. 2011, ISBN 978-1-4094-0985-4, *... In addition to these is the emergence of the Pakistani Taliban - the Tehrik-i-Taliban Pakistan (TTP). The TTP emerged on December 13, 2007 under the leadership of Baitullah Mehsud. It is basically an umbrella organization for various Taliban militants ...*
2. ↑  As Army changes its doctrine, TTP decides to target India Archived 2013-01-14 at the Wayback Machine, Amir Mir, 13 जनवरी 2013, The News International (Pakistan), Accessed: 14 जनवरी 2013, *... the Tehrik-e-Taliban Pakistan (TTP) has announced sending its fighters to Jammu & Kashmir and wage struggle for the implementation of Shariah rule in India ...*

इन्हें भी देखें
---------------

* तालिबान

बाहरी कड़ियाँ
-------------

* जानें क्‍या है तहरीक-ए-तालिबान और क्‍या है इसका मकसद
दक्षिण कोरिया का वन्यजीव
दक्षिण कोरिया के वन्यजीवों में कई जानवर, कवक और पौधे शामिल हैं। वन्यजीव जानवरों और पौधों की प्रजातियों को संदर्भित करता है जो जंगली या प्राकृतिक अवस्था में रहते हैं जैसे कि पहाड़ या नदियाँ। दक्षिण कोरिया के पर्यावरण मंत्रालय के अनुसार, दक्षिण कोरिया के वन्यजीवों की समृद्ध विविधता में पौधों की 8,271 प्रजातियाँ, 18,117 जानवरों की प्रजातियाँ और 3,528 अन्य प्रजातियाँ शामिल हैं। ३०,००० प्रजातियाँ दक्षिण कोरिया में मौजूद हैं, लेकिन यह उम्मीद की जाती है कि १,००,००० से अधिक प्रजातियाँ हैं।

पशु
---

दक्षिण कोरिया तीन तरफ से पानी से घिरा हुआ है। दक्षिणी समुद्र ( दक्षिण सागर (कोरिया) ) और दक्षिण कोरिया ( पीला सागर ) के पश्चिमी समुद्र में अनियमित समुद्र तट हैं। दक्षिण कोरिया उत्तर से दक्षिण तक चलता है और इसमें जटिल भूभाग है । इसलिए, दक्षिण कोरिया में विभिन्न जलवायु क्षेत्र और उच्च वर्षा है, और यह स्थिति वन्य जीवन की विविधता की ओर ले जाती है।
वन्यजीव संरक्षण और प्रबंधन अधिनियम के अनुच्छेद 2 में दक्षिण कोरिया में लुप्तप्राय जंगली जानवरों की चर्चा है। दक्षिण कोरिया में २४६ लुप्तप्राय जानवर हैं, जिसमें कई प्रजातियों के साथ तत्काल संरक्षण उपायों की आवश्यकता है। दक्षिण कोरिया में, पौधों की 8,271 प्रजातियां हैं। इसमें उच्च पौधों की 4,662 प्रजातियां और निचले पौधों की 3,609 प्रजातियां शामिल हैं । दक्षिण कोरिया में जंगली पौधों में कोरियाई मूल की प्रजातियाँ शामिल हैं जैसे कि पेंटेक्टिना । जैव विविधता के बावजूद, दक्षिण कोरिया में पारिस्थितिकी तंत्र भूमि विकास के कारण अस्थिर हैं। 67   किमी 2 के जंगल हर साल गायब हो जाते हैं। इसका मतलब है कि प्रत्येक वर्ष कुल दक्षिण कोरियाई जंगलों का 0.1% गायब हो रहा है। 
1200 की ऊँचाई पर   मीटर -1500   हलासन पर्वत में मी, एक शंकुधारी वन है जिसमें देवदार, जुनिपर, एक कोरियाई देवदार होते हैं। 1500 में फ्रूटीकेटा बनता है   मीटर -1700   m और अल्पाइन क्षेत्र 1850 से ऊपर फैला हुआ है   म। दक्षिण की ओर की ढलानों में उत्तर की ओर ढलान की तुलना में अधिक हल्के मौसम होते हैं। इसलिए, इसकी ऊंचाई दक्षिण की ओर थोड़ी अधिक है।

सन्दर्भ
=======

1. ↑  "Physical geography-wild animals(자연지리- 야생동물)". *www.land.go.kr*. मूल से 5 अगस्त 2016 को पुरालेखित. अभिगमन तिथि 2016-05-26.
2. ↑  Law of wildlife conservation and management [the beginning of 2016.1.27.] [Law No.13882, 2016.1.27. revision of a part]
3. ↑  "11 Animals That Are Endangered In South Korea". *Koreaboo*. 2015. अभिगमन तिथि 2016-05-15.
4. ↑  "'두루미 보호'로 상 받은 수자원공사…알고 보니 서식지 파괴" [The K-Water received a award for protection of red-crowned crane. But it transpired that K-Water had destroyed the red-crowned crane's habitat]. *KBS 뉴스*. मूल से 4 अगस्त 2016 को पुरालेखित. अभिगमन तिथि 2016-06-13.
5. ↑  "Red-crowned Crane" [두루미. Durumi]. *terms.naver.com*. अभिगमन तिथि 2016-06-13.
**नूलॉजी** या **नूलोजी** प्राचीन ग्रीक शब्द νοῦς, नॉउस या "मस्तिष्क" और λόγος, लोगोस से निकला है। इस प्रकार नोलॉजी विचार, ज्ञान और मन के एक व्यवस्थित अध्ययन और संगठन की रूपरेखा तैयार करती है।

अवलोकन
------

शुद्ध कारण की आलोचना में, इमैनुएल कांट "नूलॉजी" का समानार्थक रूप से तर्कवाद के साथ उपयोग करता है, इसे अनुभववाद से अलग करता है:

> दार्शनिक एक दूसरे से भिन्न हैं शुद्ध तर्कसंगत ज्ञान की उत्पत्ति के संबंध में, और क्या यह अनुभव से प्राप्त होता है, या इसकी उत्पत्ति स्वतंत्र रूप से अनुभव से, कारण से होती है। अरस्तू को अनुभववादियों का प्रमुख माना जा सकता है, नोलॉजिस्टों का प्लेटो। लोके, जिन्होंने आधुनिक समय में अरस्तू का अनुसरण किया, और लीबनिज, जिन्होंने प्लेटो का अनुसरण किया (यद्यपि उनकी रहस्यमय प्रणाली से पर्याप्त दूरी पर), इस विवाद को किसी निष्कर्ष पर नहीं पहुंचा पाए हैं।
> 

स्पेनिश दार्शनिक जेवियर ज़ुबरी ने न्युलॉजी की अपनी धारणा विकसित की।

इस शब्द का प्रयोग बौद्धिक घटनाओं के विज्ञान का वर्णन करने के लिए भी किया जाता है। यह विचार की छवियों, उनके उद्भव, उनकी वंशावली और उनकी रचना का अध्ययन है।

सन्दर्भ
-------

1. ↑  Kant, Immanuel. *Critique of Pure Reason*. Trans. Marcus Weigelt and Max Muller (A854, A855). London: Penguin Books, 2007. Page numbers are Weigelt's marginal numbers that refer to the page numbers of the standard edition of *Kritik der reinen Vernunft*.
2. ↑  Anna-Teresa Tymieniecka, *Phenomenology World-wide: Foundations — Expanding Dynamics — Life-Engagements: A Guide for Research and Study*, Springer, 2002, p. 403.
3. ↑  Jamie Murray (June 2006). "Nome law: Deleuze & Guattari on the emergence of law". *International Journal for the Semiotics of Law*. **19** (2): 127–151. डीओआइ:10.1007/s11196-006-9014-0.
**डिक्सी जेने डी’एमेलियो** (अंग्रेज़ी: Dixie D'Amelio) एक अमेरिकी अभिनेत्री और सोशल मीडिया व्यक्तित्व है जो सोशल मीडिया प्लेटफॉर्म टिकटॉक पर अपने वीडियो के लिए जानी जाती है। डिक्सी चार्ली डी’एमेलियो की बहन होने के लिए सबसे ज्यादा जानी जाती है।

करियर
-----

डिक्सी डी’एमेलियो ने अपनी बहन, चार्ली डी’एमेलियो के बाद टिकटॉक पर अपनी शुरुआत की, ऐप डाउनलोड किया और उड़ा दिया। चार्ली डी'एमेलियो ने 60.4 मिलियन से अधिक टिक्कॉट अनुयायियों को अर्जित किया है और प्लेटफ़ॉर्म पर सबसे अधिक अनुसरण किया जाने वाला व्यक्ति है। डिक्सी ने 42.3 मिलियन से अधिक टिक्कॉक अनुयायी अर्जित किए हैं टिकटॉक प्लेटफॉर्म पर। डिक्सी के 20.2 मिलियन से अधिक इंस्टाग्राम फॉलोअर्स भी हैं और 3.4 मिलियन से अधिक ट्विटर अनुयायी।

डिक्सी ने अपने करियर की शुरुआत एक अभिनेत्री के रूप में की थी, जिसने ब्रैट टीवी सीरीज़ एटेवे जनरल पर अभिनय किया।

सन्दर्भ
-------

1. ↑  "Dixie D'Amelio (@dixiedamelio, dixie damelio) Official TikTok | Watch Dixie D'Amelio's Newest TikTok Videos". *TikTok* (अंग्रेज़ी में). अभिगमन तिथि 2020-11-01.
2. ↑  "Dixie D'Amelio ☁️🖤 (@dixiedamelio) Instagram पर हैं". *www.instagram.com*. अभिगमन तिथि 2020-11-01.
3. ↑  "https://twitter.com/dixiedamelio". *Twitter*. अभिगमन तिथि 2020-11-01. `|title=` में बाहरी कड़ी (मदद)
4. ↑  "TikTok Star Dixie D'Amelio Cast in Brat TV Series | Hollywood Reporter". *www.hollywoodreporter.com*. अभिगमन तिथि 2020-11-01.

बाहरी कड़ियाँ
-------------

* इंटरनेट मूवी डेटाबेस पर डिक्सी डी’एमेलियो
नैनी और प्रयागराज को जोड़ता हुआ यमुना सेतु
**नैनी** (नैनी औद्योगिक क्षेत्र के रूप में भी जाना जाता है) प्रयागराज का पड़ोसी और जुड़वां शहर है।

इतिहास
------

नैनी शहर
--------

शिक्षा
------

उद्योग
------

इलाहाबाद में शीशा और तार कारखाने काफी हैं। यहां केमुख्य औद्योगिक क्षेत्र हैं नैनी और फूलपुर, जहां कई सार्वजनिक और निजी क्षेत्र की कंपनियों की इकाइयां, कार्यालय और निर्माणियां स्थापित हैं। इनमें अरेवा टी एण्ड डी इण्डिया (बहुराष्ट्रीय अरेवा समूह का एक प्रभाग), भारत पंप्स एण्ड कंप्रेसर्स लि. यानी बीपीसीएल) जिसे जल्दी ही मिनिरत्न घोषित किया जाने वाला है, इंडियन टेलीफोन इंडस्ट्रीज (आई.टी.आई), रिलायंस इंडस्ट्रीज़-इलाहाबाद निर्माण प्रखंड, हिन्दुस्तान केबल्स, त्रिवेणी स्ट्रक्चरल्स लि. (टी.एस.एल. भारत यंत्र निगम की एक गौण इकाई), शीशा कारखाना, इत्यादि। बैद्यनाथ की नैनी में एक निर्माणी स्थापित है, जिनमें कई कुटीर उद्योग जैसे रसायन, पॉलीयेस्टर, ऊनी वस्त्र, नल, पाईप्स, टॉर्च, कागज, घी, माचिस, साबुन, चीनी, साइकिल एवं पर्फ़्यूम आदि निर्माण होते हैं। इंडीयन फार्मर्स फर्टिलाइजर्स को-ऑपरेटिव इफको फूलपुर क्षेत्र में स्थापित है। यहाम इफको की दो इकाइयां हैं, जिनमें विश्व का सबसे बड़ा नैफ्था आधारित खाद निर्माण परिसर स्थापित है। इलाहाबाद में पॉल्ट्री और कांच उद्योग भी बढ़ता हुआ है। राहत इंडस्ट्रीज़ का नूरानी तेल, काफी अच्छा और पुराना दर्दनिवारक तैल है, जिसकी निर्माणी नैनी में स्थापित है। तीन विद्युत परियोजनाएं मेजा, बारा और कर्चना तहसीलों में जेपी समूह एवं नेशनल थर्मल पावर कार्पोरेशन द्वारा तैयार की जा रही हैं।

सन्दर्भ
-------

1. ↑  "Govt team to inspect Naini roads". *The Times of India*. 3 January 2014. अभिगमन तिथि 19 November 2018.
2. ↑  "10 Twin Towns and Sister Cities of Indian States". *walkthroughindia.com*. मूल से 9 जनवरी 2014 को पुरालेखित. अभिगमन तिथि 9 January 2014.
**तहर** जंगली बकरी से संबंधित बड़े एशियाई द्विखुरीगणों की तीन प्रजातियां हैं। अभी हाल तक ऐसा माना जाता था कि तीनों प्रजातियाँ आपस में सम्बन्धित हैं और इन तीनों प्रजातियों को एक ही प्रजाति, *हॅमिट्रैगस* में रखा गया था। आनुवांशिक अध्ययन ने साबित कर दिया है कि पहले विचार के विरुद्ध तीनों तहर आपस में संबंधित नहीं हैं। अब इनको तीन अलग प्रजाति के सदस्य के रूप में माना जाता है, *हॅमिट्रैगस* अब हिमालयी तहर के लिए, नीलगिरि तहर के लिए *नीलगिरिट्रैगस* और अरेबियाई तहर के लिए *अरैबिट्रैगस* नाम दिये गये हैं।

जबकि ओमान की अरेबियाई तहर और नीलगिरि तहर के आवास का इलाका संकुचित हो गया है और यह माना जाता है कि दोनों ही आबादियाँ विलुप्तप्राय हैं वहीं हिमालयी तहर व्यापक क्षेत्र में फैली हुयी है और इसको न्यूज़ीलैण्ड के सदर्न ऐल्प्स में भी रोपित कर दिया गया है जहाँ अब इनका सुनियोजित रूप से शिकार किया जाता है और ऐसा माना जाता है कि इनका मांस काफ़ी स्वादिष्ट होता है। इसकी एक आबादी दक्षिण अफ़्रीका के टेबल माउन्टेन में भी पाई जाती है जो सन् १९३० में चिड़ियाघर से भागे जोड़े के वंशज हैं। 

न्यूज़ीलैण्ड में इसका मांस बहुत ही उच्च स्तर का माना जाता है और वहाँ इसके शिकार को एक महंगा खेल माना जाता है क्योंकि गाइड के साथ शिकार के लिए जाने से यह काफ़ी महंगा साबित होता है। दक्षिणी ऐल्प्स में सर्दियों के वक़्त भी यह हिम रेखा के ऊपर ही रहना पसन्द करते हैं और भोजन के लिए रात के समय ही आते हैं जो इनके लिए सुरक्षित समय होता है।

सन्दर्भ
-------

1. ↑  Ropiquet, A. & Hassanin, A. 2005. Molecular evidence for the polyphyly of the genus *Hemitragus* (Mammalia, Bovidae). Molecular Phylogenetics and Evolution 36(1):154-168
2. ↑  "संग्रहीत प्रति". मूल से 24 जून 2013 को पुरालेखित. अभिगमन तिथि 19 जून 2013.
यह गांव उत्तर प्रदेश के जिला हरदोई ब्लाक हरियावा में स्थित है। 5 गांव की ग्राम पंचायत में स्थित एक मुख्य ग्राम है। यह गांव की राजनीति में विशेष स्थान रखता है।

यातायात
-------

### रेल मार्ग द्वारा

दिल्ली लखनऊ रेल मार्ग से साढे 350 किलोमीटर आगे हरदोई रेलवे स्टेशन पर उतरकर वहां से 16 किलोमीटर सकाहा की बस पकड़ कर सकाहा पहुंच जाते हैं। यहां से फिर 5 किलोमीटर टेंपो से खेरिया पहुंचकर इस गांव में पहुंचा जा सकता हैं।

### बस द्वारा

दिल्ली आनंद विहार से हरदोई जाने के लिए वाली बस है आराम से मिल जाती है इन बसों से आप हरदोई पोस्ट सकते हैं। फिर उपरोक्त बताए मार्ग के द्वारा इस गांव में पहुंचा जा सकता है।

जातीय समुदाय
------------

यहां पर सामान्यत है हिंदू धर्म और मुसलमान धर्म की सभी जातियां निवास करती हैं इनमें से मुख्य थे जातियां हैं। जैसे राजपूत, ब्राह्मण, राठौर, जाटव, पासी, यादव, पाल, धनगर,बघेल गड़रिया, इत्यादि।

निकटवर्ती बाजार
---------------

यहां से सबसे नजदीक खेरिया है जो की दूरी 1 किलोमीटर है। दूसरा बाजार यहां का विजगवां है जो किइस गांव से 1 किलोमीटर की दूरी पर स्थित है यहां से लोग आसानी से अपना दैनिक जीवन में उपयोगी वस्तुओं का बाजार करते हैं।

शैक्षणिक संस्थान
----------------

इस गांव में शिक्षा का प्रसार उच्चस्तरीय है। गांव गांव में ही ग्रामोदय इंटर कॉलेज व ग्रामोदय महाविद्यालय स्थित है।

रोजगार
------

रोजगार के मामले में यह गांव काफी पिछड़ा हुआ है।रोजगार के लिए यहां के नौजवानों को परदेश जाना पड़ता है कहने का तात्पर्य दूसरे राज्यों में नौकरी करने के लिए जाना पड़ता है।
अपराधी स्थल पर कई बार ऐसे छोटे छोटे टुकड़े मिलते है भौतिक सुराग के जैसे की- बाल, कपड़ो के रेशे, पेंट, कांच आदि जो की वह हुई घटना की खानी बताने में सहायता करते है| यह सुराग ही ट्रेस सुराग कहलाते है क्यूंकि यह दिखने में भुत ही छोटे होते है|यह सुराग किसी भी २ चीजो के आपस में स्थानांतरित होने से या फिर संवितरित होने से उत्पन्न होते है|यह सुराग किसी भी घटना को फिर से बनाने में मदद करते है या फिर किसी भी इंसान के होने या न होने का संकेत भी देते है|ट्रेस सुराग दुर्घटना की जांच पड़ताल में सहायक होते है क्यूंकि इन अपराधों में एक गति से दुसरे गति तक बहुत से सुरागों की अदला-बदली होती है|सावधानी से इन सुरागों का संग्रह करने से किसी भी घटना स्थल से बहुत सी जानकारी प्राप्त हो सकती है जो की किसी भी अपराध की स्थिति ब्यान करने में सहयोगी होती है|ट्रेस सुराग में बहुत से पदार्थो का परिक्षण किया जाता है जैसे की: बालो का,कांच का,पेंट का,रेशो आदि का| कभी-कभी मिट्टी,प्रसाधन सामग्री और रेशो के अवशेष का परीक्षण भी किया जाता है और यह सभी भी ट्रेस सुराग कहलाते है|

सन्दर्भ
-------

1. ↑  Fiber Evidence and The Wayne Williams Trial, by Deadman, Harold A. FBI Law Enforcement Bulletin, March 1984, pp. 13–20, May 1984, pp. 10–19
**डिजिटल कार्ड** या **आभाषी कार्ड** या **क्लाउड कार्ड** के नाम से जाना जाने वाले इस कार्ड का कोई भौतिक अस्तित्व नहीं होता बल्कि यह केवल ऑनलाइन दिखाई देता है और इसे ग्राहकों को सीधे किसी एप अथवा वेबसाइट के द्वारा प्रदान कर दिया जाता है। हालांकि इसका उपयोग किसी डेबिट/क्रेडिट कार्ड की तरह ऑनलाइन पेमेंट में किया जा सकता है, लेकिन ऑफलाइन खरीददारी में बिना एनएफ़सी या एप के नहीं किया जा सकता है।

ऐसे कार्ड केवल डेबिट/क्रेडिट ही नहीं, बल्कि स्वास्थ्य बीमा कार्ड, वाहन लाइसेंस आदि में भी किए जाते हैं। डिजिटल कार्ड लोगों के स्मार्टफोन, डिजिटल वैलट या स्मार्ट वॉच आदि में सहेजे जा सकते हैं। यह पूरी तरह इंटरनेट द्वारा संचालित किया जाता है।

इतिहास
------

उपयोग
-----

डिजिटल कार्ड का इस्तेमाल बैंक, लोन देने वाली कंपनियों, बीमा कंपनियों और अन्य द्वारा भी किया जाता है। चूंकि एक वास्तविक कार्ड को बनाने और उसे ग्राहक तक पहुंचाने में काफी पैसा और समय लग जाता है, इस कारण कई कंपनियों ने तुरंत ही डिजिटल कार्ड देने को प्राथमिकता दी है। इससे लोगों के पास तुरंत ही कार्ड आ जाता है और वे चाहें तो बिना समय गँवाए ही कार्ड का इस्तेमाल शुरू कर सकते हैं।

इसके अलावा कुछ कंपनियों ने पैसे बचाने के लिए केवल डिजिटल कार्ड देने का भी निश्चय किया है, जिसमें यदि आप अपने कार्ड में लगने वाले खर्च नहीं देना चाहते तो आप बैंक से सिर्फ डिजिटल कार्ड ले सकते हैं, जो केवल आपके बैंक के एप में रहेगा और आप अपने फोन से ही उसका इस्तेमाल किसी वास्तविक कार्ड की तरह कर सकते हैं।

डिजिटल कार्ड का इस्तेमाल इन कुछ तरीकों से किया जाता है:

* ग्राहकों द्वारा अपने स्मार्टफोन से क्यूआर कोड को स्कैन कर एप में सहेजे कार्ड से भुगतान कर,
* एनएफ़सी प्रोटोकॉल का इस्तेमाल कर एनएफ़सी रीडर के पास अपने स्मार्टफोन को ले जा कर,
* मोबाइल के ब्लूटुथ द्वारा भी इसका उपयोग किया जा सकता है, हालांकि इसका उपयोग बहुत कम होता है।
* डिजिटल कार्ड की जानकारी एप अथवा वेबसाइट में डाल कर खरीददारी करने में भी इसका इस्तेमाल किया जा सकता है।

सन्दर्भ
-------

बाहरी कड़ियाँ
-------------
**डिब्रूगढ़-कन्याकुमारी विवेक सुपरफास्ट एक्सप्रेस** भारतीय रेलवे की विवेक एक्सप्रेस श्रृंखला की एक साप्ताहिक एक्सप्रेस ट्रेन है जो भारत के उत्तर पूर्वी राज्य असम में डिब्रूगढ़ से भारत के दक्षिणी राज्य तमिलनाडु में कन्याकुमारी तक चलती है। 74 घंटे 35 मिनट में ट्रेन 4,218.6 किलोमीटर (13,841,000 फीट) की दूरी तय करती है। mi) और भारत में आठ राज्यों से होकर गुजरता है।  यह ट्रेन वर्तमान में दूरी और समय दोनों के हिसाब से भारत का सबसे लंबा ट्रेन मार्ग है,  साथ ही दुनिया की 24वीं सबसे लंबी ट्रेन सेवा है । ट्रेन के पूरे रूट में 58 स्टॉप हैं।

इतिहास
------

विवेक एक्सप्रेस (अब विवेक सुपर फास्ट एक्सप्रेस) भारतीय रेलवे नेटवर्क पर चार जोड़ी एक्सप्रेस ट्रेनें हैं। इन ट्रेनों की घोषणा तत्कालीन रेल मंत्री ममता बनर्जी ने 2011-12 के रेल बजट में की थी। इन ट्रेनों को स्वामी विवेकानंद की 150वीं जयंती के उपलक्ष्य में शुरू किया गया था।

विवेक एक्सप्रेस भारतीय रेलवे के इतिहास में एक और स्थान रखता है, क्योंकि मार्च 2020 में COVID19 महामारी और उसके बाद देशव्यापी तालाबंदी के बाद जब पूरी भारतीय रेल यात्री सेवाएं ठप हो गई थीं, तब अपनी सेवाओं को रोकने वाली अंतिम ट्रेन थी।

डिब्रूगढ़ - कन्याकुमारी विवेक एक्सप्रेस असम में डिब्रूगढ़, उत्तर-पूर्व भारत से कन्याकुमारी, तमिलनाडु तक मिलती है जो भारत का सबसे दक्षिणी छोर है। ट्रेन नंबर: 15906 डिब्रूगढ़ से रात 19:25 बजे शुरू होती है और यात्रा के पांचवें दिन रात 22:00 बजे कन्याकुमारी पहुंचती है। वापसी दिशा में ट्रेन संख्या: 15905 कन्याकुमारी से 17:20 बजे प्रस्थान करती है और यात्रा के पांचवें दिन रात 20:50 बजे डिब्रूगढ़ पहुंचती है। यह ट्रेन झारखंड के साहिबगंज जिले और पाकुड़ जिले से भी गुजरती है लेकिन वहां इसका कोई ठहराव नहीं है।

कोच रचना
--------

यह अब आधुनिक एलएचबी रेक के साथ चलती है। कोच रचना है

* 3 सामान्य कोच
* 11 स्लीपर कोच
* 1 पैंट्री कोच
* 1 एसी 2-टियर
* 4 एसी 3-टियर
* 2 एंड ऑन जेनरेटर (केवल एलएचबी कोच के लिए)

लोकोमोटिव
---------

ट्रेन को New Tinsukia से Guwahati तक डीजल लोको शेड, सिलीगुड़ी के WDP-4D लोकोमोटिव द्वारा खींचा जाता है। इसे Guwahati से Visakhapatnam तक इलेक्ट्रिक लोको शेड, हावड़ा के WAP-7 लोकोमोटिव द्वारा खींचा जाता है। अंत में Visakhapatnam से Kanniyakumari तक इसे इलेक्ट्रिक लोको शेड, अरक्कोणम के WAP-4 लोकोमोटिव द्वारा खींचा जाता है।

यह सभी देखें
------------

* विवेक एक्सप्रेस
* हिमसागर एक्सप्रेस
* सबसे लंबी ट्रेन सेवाएं
* भारतीय रेलवे की सबसे लंबी ट्रेन सेवाएं
* तांबरम-गुवाहाटी एक्सप्रेस
* बैंगलोर-गुवाहाटी एक्सप्रेस
* तिरुवनंतपुरम-सिलचर सुपरफास्ट एक्सप्रेस
* न्यू तिनसुकिया-बेंगलुरु एक्सप्रेस
* बेंगलुरु-अगरतला हमसफर एक्सप्रेस
* चेन्नई-न्यू जलपाईगुड़ी सुपरफास्ट एक्सप्रेस
* यशवंतपुर-कामाख्या एसी सुपरफास्ट एक्सप्रेस

1. ↑  Now, northeast & south come closer
2. ↑  "Life aboard the longest train ride through India". *National Geographic* (अंग्रेज़ी में). 2017-08-17. अभिगमन तिथि 2023-02-05."Life aboard the longest train ride through India". *National Geographic*. 17 August 2017. Retrieved 5 February 2023.
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

डिजिटल कलाकृति का एक नमूना
**डिजिटल कला**, (*डिजिटल आर्ट*), कला का वह नया रूप है, जिसमें कोई कृति तैयार करने के लिए डिजिटल प्रौद्योगिकी का प्रयोग किया जाता है। इसमें कंप्यूटर आधारित प्रौद्योगिकी का प्रयोग कर असंख्य तरह के डिजाइन तैयार किये जा सकते हैं। इसीलिये इसे मीडिया आर्ट भी कहते हैं। डिजिटल आर्ट में किसी कृति को तैयार करने के लिए पहले चले आ रहे पारंपरिक तरीकों की बजाय आधुनिक प्रौद्योगिकी का सहारा लिया जाता है। इसके प्रमुख अंगों में कंप्यूटर ग्राफिक्स, एनिमेशन, वर्चुअल और इंटरएक्टिव आर्ट जैसे नए क्षेत्र आते हैं। आज डिजिटल आर्ट की सीमाओं और अर्थ का तेजी से बदलाव और विस्तार हो रहा है। १९६० के दशक में कंप्यूटर के आगमन के साथ ही कला के क्षेत्र में प्रौद्योगिकी के प्रयोग में विस्तार हुआ था। उसके बाद जैसे-जैसे प्रौद्योगिकी और तकनीकें उन्नत और आधुनिक होती गई, कलाकारों ने इसके प्रयोग से नए डिजाइन बनाने आरंभ किए और कला को नये आयाम दिए। इंटरनेट के आने के बाद इस दिशा में विशेष उन्नती हुई। आज इंटरनेट पर अनेक जालस्थलों पर देखते हैं, कितने ही तरह के डिजाइन और नमूने दिखाई देते हैं। इनमें एनीमेशन आदि का प्रयोग भी किया जाता है। इसके संग यह सुविधा भी होती है कि उन्हें संगीतबद्ध किया जा सके।

एक त्रिआयामी प्रक्षेप का द्विआयामी प्रक्षेप जिसमें एक चतुरायामी पेंटाकोरॉन को दो ऑर्थोगोनल समतलों के चारों ओर दोहरा घूर्णन करते दिखाया गया है।
डिजिटल आर्ट के प्रयोग से कला को लेकर अनंत नमूने और कृतियां सृजित की जा सकती हैं। इसके बढ़ते प्रभाव और उपयोग का परिणाम है कि इस विषय को मीडिया के पाठय़क्रम में शामिल किया जा रहा है। आज के युवा वर्ग में यह विधा तेजी से अपनी पकड़ बना रही है। कला के पुराने और नए रूपों का संगम होने के कारण हर वर्ग डिजिटल आर्ट के ज्ञान का उत्सुक होता है और इसको समझना चाहता है। इससे तैयार होने वाली कृतियों के लिए अलग से संग्रहालय तैयार किये जाने लगे हैं। इसका एक उदाहरण है नई दिल्ली स्थित राष्ट्रीय आधुनिक कला संग्रहालय का डिजिटल आर्ट अनुभाग। डिजिटल आर्ट ने कला को पहले से अधिक लोकप्रिय बनाने में भरपूर सहयोग दिया है। इसमें तकनीक की मदद का विशेष योगदान है। इससे पुरानी कला या डिजिटल आर्ट से तैयार कृति को इंटरनेट के माध्यम से संसार में कहीं भी देखा जा सकता है।

डिजिटल कलाकृतियों के कुछ अन्य नमूने
-----------------------------------

* 
* 
* 
* 
* 
* 
* 
* 
* 
* 
*

सन्दर्भ
-------

1. 1 2  डिजिटल आर्ट Archived 2010-06-01 at the Wayback Machine। हिन्दुस्तान लाइव। १९ मई २०१०

* विजुअल आर्ट अर्थात सफलता का कॅनवास। रोजगार परामर्श। रोजगार समाचार

बाहरी कड़ियाँ
-------------


|  |  |
| --- | --- |
|  |  विकिमीडिया कॉमन्स पर ***डिजिटल पेंटिंग*** से सम्बन्धित मीडिया है।  |


|  |  |
| --- | --- |
|  |  विकिमीडिया कॉमन्स पर ***कंप्यूटर आर्ट*** से सम्बन्धित मीडिया है।  |

* खबसूरत डिजिटल आर्ट वालपेपर्स
* डिजिटल आर्ट्स डाटाबेस
* यूट्यूब पर डिजिटल आर्ट, १९८५
**तस्मानियाई क्रिकेट टीम**, जिसे **टाईगर** का उपनाम दिया गया है, क्रिकेट में ऑस्ट्रेलियाई राज्य तस्मानिया का प्रतिनिधित्व करता है। वे ऑस्ट्रेलियाई घरेलू वरिष्ठ पुरुषों के क्रिकेट सत्र में सालाना प्रतिस्पर्धा करते हैं, जिसमें प्रथम श्रेणी के शेफील्ड शील्ड और सीमित ओवर मैटाडोर बीबीक्यू वनडे कप शामिल हैं।

तस्मानिया ने 1851 में विक्टोरिया के खिलाफ ऑस्ट्रेलिया में पहले प्रथम श्रेणी के क्रिकेट मैच में खेला, जिसे उन्होंने तीन विकेट से जीता। 19वीं शताब्दी के उत्तरार्ध में अपने पहले मैच जीतने और कई अच्छे क्रिकेटरों का उत्पादन करने के बावजूद, तस्मानिया को नजरअंदाज कर दिया गया जब ऑस्ट्रेलियाई प्रथम श्रेणी के टूर्नामेंट में प्रतिभागियों को शेफील्ड शील्ड के नाम से जाना जाता था, जिसे 1892 में चुना गया था। लगभग अस्सी सालों तक तस्मानियाई पक्ष ने प्रति वर्ष केवल दो या तीन प्रथम श्रेणी के मैचों का औसत खेला, आमतौर पर मुख्य भूमि ऑस्ट्रेलियाई टीमों में से एक या एक अंतरराष्ट्रीय अंतरराष्ट्रीय टीम के दौरे के खिलाफ गर्मजोशी मैच।

आखिरकार तस्मानिया को नियमित प्रतियोगिताओं में भर्ती कराया गया जब वे 1969 में अपनी स्थापना के बाद जिलेट कप घरेलू एक दिवसीय क्रिकेट टूर्नामेंट के संस्थापक सदस्य बने। उन्होंने इसमें अच्छा प्रदर्शन किया है, इसे चार बार जीत लिया है, और दो बार उपविजेता रहा है। तस्मानिया को 1977-78 में शेफील्ड शील्ड में भर्ती होने से पहले आठ सत्र लग गए, और शुरुआत में यह कम फिक्स्चर सूची में था, लेकिन 1979 -80 सीजन तक, वे पूर्ण प्रतिभागियों बन गए थे, और धीरे-धीरे प्रतिस्पर्धात्मकता की दिशा में प्रगति की टूर्नामेंट, 2006-07 सीज़न में पहली बार जीतने के बाद प्रतियोगिता में लगभग 30 साल बाद। केएफसी ट्वेंटी-20 बिग बैश में टाइगरों ने अभी तक जीत हासिल नहीं की है, लेकिन 2006-07 में उपविजेता थे।

तस्मानिया अपने सीमित ओवरों क्रिकेट को मुख्य रूप से हरे रंग की वर्दी में खेलते हैं, लाल और सोना उनके माध्यमिक रंगों के रूप में खेलते हैं, और उनके टीम लोगो के रूप में तस्मानियाई टाइगर्स है। वे होबार्ट के पूर्वी तट पर क्लेरेंस के बेलरिव ओवल में घरेलू मैचों में खेलते हैं, हालांकि कभी-कभी मैवोनपोर्ट और लॉन्सेस्टन में मैचों में मैच खेले जाते हैं।

संदर्भ
------

1. ↑  Cameron, Louis (April 27, 2017). "Griffith appointed as Tasmania coach". Cricket Australia. मूल से 27 अप्रैल 2017 को पुरालेखित. अभिगमन तिथि October 10, 2017.
**तवांग मठ** भारत के अरुणाचल प्रदेश में स्थित एक बौद्ध मठ है। यह भारत का सबसे बड़ा बौद्ध मठ है और ल्हासा के पोताला महल के बाद विश्व का दूसरा सबसे बड़ा मठ है। यह तवांग नदी की घाटी में तवांग कस्बे के निकट स्थित है।

300 साल पहले बने इस मठ को बौद्ध भिक्षु अंतरराष्ट्रीय धरोहर मानते हैं। इसे 1680 में मेराक लामा लोद्रे ग्यास्तो ने बनवाया। इसमें 570 से ज्यादा बौद्ध भिक्षु रहते हैं। समुद्र तल से 10,000 फुट की ऊँचाई पर तवांग चू घाटी में बने इस मठ में दुनिया भर के बौद्ध भिक्षु और पर्यटक आते हैं। पहाड़ी पर बने होने के कारण तवांग मठ से पूरी त्वांग घाटी के खूबसूरत दृश्य देखे जा सकते हैं।

यह मठ दूर से दुर्ग जैसा दिखाई देता है। इसके प्रवेश द्वार का नाम 'काकालिंग' है जो देखने में झोपडी जैसा लगता है और इसकी दो दीवारों के निर्माण में पत्थरों का प्रयोग किया गया है। इन दीवारों पर खूबसूरत चित्रकारी की गई है जो पर्यटकों को बहुत पसंद आती है।

तवांग मठ

बाहरी कड़ियाँ
-------------

* Tawang Monastery multilingual site
* तवांग मठ, तवांग
* धरती का छुपा स्वर्ग – ‘तवांग’
* प्राचीन तवांग मठ में आधुनिकता की लहर
यान्या इमल्यै (विकसित अरबी लिपि) में लिखी तातार भाषा
**तातार भाषा** (तातार: татар теле, तातार तेले; अंग्रेज़ी: Tatar language) रूस के तातारस्तान और बश्कोरतोस्तान के तातार लोगों द्वारा बोली जाने वाली एक तुर्की भाषा है। मध्य एशिया, युक्रेन, पोलैंड, तुर्की, फ़िनलैंड और चीन में भी कुछ तातार समुदाय इसे बोलते हैं। ध्यान दें कि युक्रेन के क्रीमिया क्षेत्र में एक 'क्रीमियाई तातार' नामक भाषा बोली जाती है जो इस तातार भाषा से भिन्न हैं, हालांकि दोनों भाषाएँ भाषावैज्ञानिक नज़रिए से सम्बन्ध रखती हैं। सन् २००२ में अनुमानित ६५ लाख लोग यह तातार भाषा बोलते थे।

लिपि
----

तातार को अधिकतर सिरिलिक लिपि के ज़रिये लिखा जाता है, लेकिन कुछ लोग अरबी लिपि और रोमन लिपि का इस्तेमाल भी करते हैं। तातार लिखने के लिए अरबी लिपि को ज़रा परिवर्तित करना पड़ा था और इस विकसित लिपि को 'यान्या इमल्यै' (яңа имля, Yaña imlâ) कहा जाता है।

इन्हें भी देखें
---------------

* तातार लोग
* तुर्की भाषाएँ
* तातारस्तान
* बश्कोरतोस्तान

सन्दर्भ
-------

1. ↑  Ethnologue entry for Tatar Archived 2012-05-05 at the Wayback Machine, Ethnologue Languages of the world